Een dood, 7 beseer toe motor bo-op ander voertuig belandArgieffoto: Netcare 911 Athlenda Mathe, woordvoerder van Netcare 911, het gesê die besonderhede van die ongeluk is skraps, maar drie voertuie was betrokke. “Netcare 911 is omstreeks 08:54 na die toneel ontbied. Volgens ooggetuies op die toneel, het twee motors op die Barbarapad-brug wat bo-oor die R24 loop, gebots. Een van die motors het deur die brug se versperring gebars en bo-op ŉ ander voertuig te lande gekom,” het Mathe verduidelik. Twee van die beseerdes is in ŉ kritieke toestand en nog twee het ernstige beserings opgedoen. Hulle is na verskillende hospitale geneem vir dringende behandeling. Drie pasiënte het net ligte beserings opgedoen en is nie gehospitaliseer nie, het sy gesê.